Document ID: 31994R1491

KOMISSION ASETUS (EY) N:o 1491/94,
annettu 28 päivänä kesäkuuta 1994,
tiettyjen interventioelinten hallussaan pitämän yhteisössä jalostettavaksi tarkoitetun naudanlihan myynnistä asetuksessa (ETY) N:o 2539/84 määriteltyä menettelyä noudattaen ja asetuksen (EY) N:o 1067/94 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1096/94(2), ja erityisesti sen 7 artiklan 3 kohdan,
sekä katsoo, että
interventioelinten hallussaan pitämän jäädytetyn naudanlihan tiettyjä myyntejä koskevista erityisistä yksityiskohtaisista säännöistä 5 päivänä syyskuuta 1984 annetussa komission asetuksessa (ETY) N:o 2539/84(3), sellaisena kuin se on viimeksi muutettuna asetuksella (ETY) N:o 1759/93(4), säädetään mahdollisuudesta soveltaa kaksivaiheista menettelyä interventiovarastoista tulevan naudanlihan myyntiin,
tiettyjen interventioelinten hallussa on merkittäviä naudanlihan varastoja; korkeiden varastointikustannusten vuoksi olisi vältettävä varastointiajan pitkittämistä; nykyisessä markkinatilanteessa on mahdollista myydä nämä lihat jalostettaviksi yhteisössä,
tarjouskilpailumenettelyn säännöllisyyden ja yhdenmukaisuuden varmistamiseksi olisi toteutettava myös muita kuin asetuksessa (ETY) N:o 2173/79(5), sellaisena kuin se on viimeksi muutettuna asetuksella (ETY) N:o 1759/93, vahvistettuja toimenpiteitä,
olisi annettava vakuuksia asetuksen (ETY) N:o 2539/84 5 artiklan mukaisesti,
tämä myynti olisi toteutettava komission asetusten (ETY) N:o 2539/84, (ETY) N:o 3002/92(6), sellaisena kuin se on viimeksi muutettuna asetuksella (ETY) N:o 1938/93(7), ja komission asetuksen (ETY) N:o 2182/77(8), sellaisena kuin se on viimeksi muutettuna asetuksella (ETY) N:o 1759/93, mukaisesti ja säädettävä samalla tietyistä poikkeussäännöksistä, jotka ovat tarpeen erityisesti kyseisten tuotteiden käyttötarkoituksen vuoksi,
komission asetus (EY) N:o 1067/94(9) olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Myydään seuraavat määrät naudanlihaayhteisössä jalostettaviksi:
a) luulliset etuneljännekset:
- noin 79 tonnia Tanskan interventioelimen hallussa olevaa lihaa,
- noin 1 000 tonnia Saksan interventioelimen hallussa olevaa lihaa,
- noin 37 tonnia Irlannin interventioelimen hallussa olevaa lihaa,
- noin 1 tonni Italian interventioelimen hallussa olevaa lihaa;
b) luuton liha:
- noin 4 400 tonnia Yhdistyneen kuningaskunnan interventioelimen hallussa olevaa lihaa, joka on ostettu ennen 1 päivää kesäkuuta 1993,
- noin 1 000 tonnia Italian interventioelimen hallussa olevaa lihaa, joka on ostettu ennen 1 päivää helmikuuta 1993,
- noin 1 018 tonnia Tanskan interventioelimen hallussa olevaa lihaa, joka on ostettu ennen 1 päivää syyskuuta 1993,
- noin 8 000 tonnia Irlannin interventioelimen hallussa olevaa lihaa, joka on ostettu ennen 1 päivää kesäkuuta 1993.
2 Edellä 1 kohdassa tarkoitettujen interventioelinten on myytävä ensisijaisesti varastossa pisimpään olleet lihat.
3 Myynti tapahtuu asetuksen (ETY) N:o 2539/84, asetuksen (ETY) N:o 3002/92, asetuksen (ETY) N:o 2182/77 ja tämän asetuksen säännösten mukaisesti.
4 Asetuksen (ETY) N:o 2539/84 3 artiklan 1 kohdassa tarkoitetut laadut ja vähimmäishinnat ilmoitetaan liitteessä I.
5 Ainoastaan ne tarjoukset, jotka saapuvat kyseisille interventioelimille viimeistään 6 päivänä heinäkuuta 1994 kello 12.00, otetaan huomioon.
6 Asianomaiset saavat määriin sekä tuotteiden varastointipaikkoihin liittyvää tietoa liitteessä II ilmoitetuista osoitteista.
7 Poiketen siitä, mitä asetuksen (ETY) N:o 2173/79 8 artiklan 1 kohdassa säädetään, tarjous on toimitettava asianomaiselle interventioelimelle suljetussa kirjekuoressa, johon on merkitty viittaus kyseiseen asetukseen. Interventioelin ei saa avata kirjekuorta ennen 5 kohdassa mainitun määräajan päättymistä.
2 artikla
1 Poiketen siitä, mitä asetuksen (ETY) N:o 2182/77 3 artiklan 1 ja 2 kohdassa säädetään, tarjous tai tarvittaessa ostohakemus:
a) voidaan hyväksyä ainoastaan, jos sen esittäjä on luonnollinen henkilö tai oikeushenkilö, joka on vähintään kahdentoista kuukauden ajan toiminut naudanlihaa sisältäviä tuotteita valmistavassa teollisuudessa ja joka on merkitty jonkin jäsenvaltion julkiseen rekisteriin;
b) tarjoukseen tai hakemukseen on liitettävä:
- hakijan kirjallinen sitoumus, jossa tämä ilmoittaa jalostavansa lihat asetuksen (ETY) N:o 2182/77 1 artiklan 1 kohdassa eritellyiksi tuotteiksi saman asetuksen 5 artiklan 1 kohdassa tarkoitetussa määräajassa,
- tarkka selvitys laitoksesta tai laitoksista, joissa ostetut lihat jalostetaan.
2 Edellä 1 kohdassa tarkoitetut hakijat voivat antaa edustajalle tehtäväksi ostamiensa tuotteiden toimituksen hyväksymisen. Tässä tapauksessa edustaja esittää edustamiensa hakijoiden tarjoukset tai tarvittaessa ostohakemukset.
3 Edellisissä kohdissa tarkoitettujen ostajien ja edustajien on pidettävä ajan tasalla kirjanpitoa, josta voidaan todeta tuotteiden määräpaikka ja käyttötarkoitus, erityisesti ostettujen ja jalostettujen tuotteiden määrien vastaavuuden varmistamiseksi.
3 artikla
1 Asetuksen (ETY) N:o 2539/84 5 artiklan 1 kohdassa säädetyn vakuuden määrä vahvistetaan 10 ecuksi sadalta kilogrammalta.
2 Asetuksen (ETY) N:o 2539/84 5 artiklan 3 kohdan a alakohdassa säädetyn vakuuden määrä vahvistetaan:
- 100 ecuksi sadalta kilogrammalta luullista etuneljännestä,
- 140 ecuksi sadalta kilogrammalta luutonta lihaa.
4 artikla
Kumotaan asetus (EY) N:o 1067/94.
5 artikla
Tämä asetus tulee voimaan 6 päivänä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1994.

Labels: 3
11
17